27. 3. 85 De Europæiske Fællesskabers Tidende Nr. L 86/1 (Retsakter hvis offentliggørelse er obligatorisk) RÅDETS FORORDNING (EØF) Nr. 762/85 af 12. marts 1985 om ændring af forordning (EØF) nr. 1760/78 om en fælles foranstaltning til forbedring af infrastrukturerne i visse landdistrikter RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43, under henvisning til forslag fra Kommissionen, 'under henvisning til udtalelse fra Europa-Parla- mentet ()), og | ud fra følgende betragtninger : I henhold til forordning (EØF) nr. 1760/78 (?), ændret ved forordning (EØF) nr. 2003/83 (?), har Italien og Frankrig iværksat programmer til forbedring af infra- strukturerne i visse landdistrikter ; den stadig eksisterende mangel på infrastrukturer, for så vidt angår vejnet på landet, elektricitetsnet og tilførsel af drikkevand til ensomt beliggende bedrifter og til landsbyerne, har en betydelig negativ indvirk- ning på udviklingen af landbruget i disse områder ; der er derfor et skærpet behov for øget finansiering af den fælles foranstaltning for at sikre den vedvarende udvikling af landbruget i de pågældende områder ; eftersom der ikke er truffet andre forholdsregler, der kan træde i stedet for den fælles foranstaltning ved udløbet af det fastsatte tidsrum, bør foranstaltningens varighed forlænges indtil udgangen af 1985; da de disponible bevillinger har vist sig at være util- strækkelige, vil en anmodning om støtte undtagelsesvis kunne overføres endnu en gang i 1985 — UDSTEDT FØLGENDE FORORDNING : Artikel 1 I forordning (EØF) nr. 1760/78 foretages følgende ændringer : ; 1. Artikel 11, stk. 1 og 3, affattes således : »1. — Perioden for gennemførelsen af den fælles foranstaltning løber indtil den 31. december 1985. 3. Fondens anslåede udgifter til den fælles foran- staltning andrager 170 mio ECU for det i stk. 1 nævnte tidsrum.« ; 2. i artikel 15, andet afsnit, indsættes : »En anmodning om støtte kan dog i 1985 overføres endnu en gang.«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 12. marts 1985. (?) EFT nr. C 72 af 18. 3. 1985, s. 139. (?) EFT nr. L 204 af 28. 7. 1978, s. 1. (?) EFT nr. L 198 af 21. 7. 1983, s. 1. På Rådets vegne F. M. PANDOLFI Formand